b"\n_START_ARTICLE_\nSant Pere d'Aiguaviva\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia de petites dimensions. A l'exterior es pot veure la fa\xc3\xa7ana amb una portalada d'arc de mig punt amb arquivoltes i una escalinata. Al voltant de l'esgl\xc3\xa9sia es veuen nombrosos contraforts. A la banda esquerra hi ha una petita nau adossada, rematada per una espadanya d'una campana._NEWLINE_L'interior t\xc3\xa9 una sola nau amb grans arcs de mig punt i finestres del mateix tipus amb vitralls molt bonics. A l' absis hi ha una imatge de Sant Pere. Totes les columnes tenen funci\xc3\xb3 decorativa.\n_START_SECTION_\nHist\xc3\xb2ria\n_START_PARAGRAPH_\nFou constru\xc3\xafda sobre una altra esgl\xc3\xa9sia, rom\xc3\xa0nica. La nova esgl\xc3\xa9sia fou edificada per voluntat de l'amo de la finca, J. Collaso i gil, per tal d'ampliar-ne l'antiga._NEWLINE_La nova esgl\xc3\xa9sia, d'estil neorom\xc3\xa0nic, fou bene\xc3\xafda el 15 de desembre de 1930 pel bisbe de Barcelona, Mannuel Irurita i Almadoz."